ለጥቂት የትግራይ ተወላጆች የልማት ባንክ ያለ ኮላተራል ይሰጣቸዋል፣ ለግብርና ብለው የሚወስዱት ገንዘብ አዲስ አበባ ፎቅ ይሰሩበታል፣ ሃያ ሁለት ይዝናኑበታል. . . ተባለ። ይህ ወሬ ወዳጅም ጠላትም ለማደናገር እስኪችል ድረስ አቅም አግኝቷል። ማስቲካ፣ ክሬም፣ ቸኮሌት ለማምጣት ያልተገባ የፋይናንስ አሰራር ይኖር ይሆን ብሎ የጠየቀ ብሎም ያወራ ቢሮክራት ግን አልሰማንም። በዚህ ዘርፍ ስንት የውጭ ፋይናንስ ሃገራችን አጥታ ይሆን ብሎ ያዘነ ተቆርቋሪ ባለስልጣን ግን አላየንም። ለእርሻ የተደረገው በጣም አናሳ የሆነ ብድር ግን ተዘረፈ ተባለ። የኢትዮጵያ ኢኮኖሚ የሚጎዳ የትኛው ነው? ወይስ ነገሩ ዘርና ቀለም ይመርጣል። ይህ የወሬ ደረጃ ዘመቻው የተሳካበት እርከን ነው። በመሆኑም ብድሩ ከአንድ ዓመት በላይ ቆመ። ኪሳራው በእኛ መሬት አልምተን ተፈጥሮን ቀይረን ልማት አይተን አገር እንገነባለን ባልን ዜጎች ላይ ሆነ። አዲስ አበባ ሳይለቁ የሚንቀሳቀሱት ባለሀብቶች ግን ብድርም አልቀረባቸው ነገርም አልደረሰባቸው። የባንክ ብድር እንኳንስ ኢትዮጵያውያን የሆነው የትግራይ ተወላጆች ህንድ፣ ቻይና፣ ፓኪስታን ይወስድ የለም። በዚህ የታሪክ አጋጣሚ መጪው ትውልድ ከኛ ከአርሶ አደሮቹ ወይስ አየር በአየር ትርፍ ከሚገኝበት ስራ ከሚሰሩ ዜጎች ይማር?
